Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Hamas ähvardab vägivalla eskaleerimisega Iisraeli vastu,
kui kohe ei kanta üle vahendeid, mida Qatar iga kuu Gazale eraldab.
Iisrael lubas USA-le, et väldib üllatusi kahe liitlase vahel.
See vihastas Jeruusalemma opositsioonijuhti Netanyahut,
kes sõitles häälekalt lubadust kui ohtu riiklikule julgeolekule.
Vaatamata Washingtoni nõudmisele
pikendada ja tugevdada tuumalepet Teheraniga,
kui mõlemad on hakanud seda uuesti järgima,
kinnitas Iraani värske president,
et läbirääkimised riigi regionaalse tegevuse ja tuumaprogrammi üle
ei tule kõne allagi.
Hamas ähvardab vägivalla eskaleerimisega Iisraeli vastu,
kui kohe ei kanta üle vahendeid, mida Qatar iga kuu Gazale eraldab
ja mis on mõeldud humanitaareesmärkideks.
Anonüümseks jääda soovinud Hamasi ametnik märkis,
et täna Gazas peetud vastupanuparteide juhtide koosolekul
otsustati survestamiseks nö põld süüdata,
seda nii figuratiivselt kui otseselt,
süttivate ja lõhkeainetega õhupallide saatmise
ja demonstratsioonidega Gaza-Iisraeli piiritaral.
Tasub toonitada, et Iisrael pole vastu
Qatari humanitaarabirahade saatmisele Gazasse.
Kuid erinevalt Netanyahu valitsusest,
kes lubas toimetada sularaha Qatari voliniku abil,
kes andis rahakohvrid füüsiliselt üle Hamasile,
muutis Bennetti valitsus Iisraeli positsiooni ja nõudis,
et humanitaarabiraha ülekanded Gazasse
toimuksid Palestiina omavalitsuse vastavate ministeeriumide
pangaarvete kaudu, mida kontrollitakse rangemalt,
ja millele Hamas tuliselt vastu on.
Iisraeli ametnikud usuvad siiski, et lahendus leitakse järgmine nädal,
pärast Iisraeli delegatsiooni visiiti Egiptusse.
Iisrael lubas USA-le, et väldib üllatusi kahe liitlase vahel.
See vihastas Jeruusalemma opositsioonijuhti Netanyahut,
kes sõitles häälekalt lubadust kui ohtu riiklikule julgeolekule.
Eelmine neljapäev andis Iisraeli asepeaminister Yair Lapid
USA välisministrile Antony Blinkenile vapustava lubaduse.
Lapid lubas Blinkenile,
et Iisrael ei üllata USA'd Iraani tuumaprogrammiga seotud asjades.
See programm on mõeldud tootma tuumarelvi Iisraeli hävitamiseks.
USA on ka minult korduvalt sellist lubadust palunud.
Iisraelil pole USAst suuremat liitlast ja sõpra.
Aga mis puudutab meie julgeolekut ja ellujäämist,
siis reserveerin alati õiguse tegutseda iseseisvalt,
ilma Ameerika sõpru teavitamata.
On olnud aegu, mil teatasin neile lähenevatest aktsioonidest;
teistel kordadel ei teatanud.
Ometi võttis Lapidi-Bennetti valitsusel vaid kolm päeva
selle tähtsa ja kriitilise riikliku julgeoleku doktriini õõnestamiseks.
Seepärast on see valitsus meie tulevikule nii ohtlik.
Seetõttu kukutame nad ka kiiremini, kui arvate.
Netanyahu märkused pahandasid kõigi leeride Iisraeli ametnikke,
kes süüdistasid Iisraeli ekspeaministrit vastutustundetuses
ja Iisraeli rahvuslike huvide ohverdamises
oma poliitiliste vajaduste nimel.
Üks ametnik, keda tsiteeris Iisraeli KAN Raadio, väitis,
et erinevalt Netanyahu süüdistustest nagu oleks Iisraeli välisminister Lapid
tekitanud riiklikule julgeolekule tõsist kahju,
lubades, et Iisrael ei üllata USAd seoses Iraaniga,
teavad ameeriklased hästi, et Iisrael on säilitanud oma vabaduse
selles vallas tegutseda.
Samuti teavad nad, et Iisrael valmistub sõjaliseks alternatiiviks
ja seda ei aruta tavaliselt välisministrid,
vaid pigem kas president ja peaminister või kaitseministrid.
USA välisministeeriumi pressibriifingul
vastas pressiesindaja telefoni teel Iisraeli reporteri vastavale küsimusele:
"Mis puudutab üllatuste vältimise teemat ja opositsioonijuhi märkusi,
siis ütleksin, et Iisrael on lähedane julgeolekupartner.
Jagame infot, töötame mitmete ühiste murede ja väljakutsete kallal
ja selles kontekstis töötame koos ning jätkame seda ka edaspidi
rea ühiste ohtude puhul."
IDF peastaabiülem Kochavi
viibib hetkel USA pealinnas,
et kohtuda oma Ameerika kolleegi
peastaabiülemate esimehe Mark Milley
ja kaitseminister Austiniga.
Nad arutavad peamiselt Iraani kuritahtlikku tegevust,
Hezbollah' raketivõimekust ja väljakutseid Gaza sektori suhtes.
Peastaabiülemate esimees kindral Milley
võõrustas täna Pentagonis oma kolleegi Iisraeli Kaitsejõududes,
Iisraeli peastaabiülemat Aviv Kochavit.
Juhid arutasid mitmeid ühiseid mureteemasid,
sh praegust julgeolekukeskkonda Lähis-Idas.
Kindral Milley kinnitas USA pühendumust meie suhtele Iisraeliga.
Kaitseminister Austin viibis samuti osaliselt kohtumisel,
ja astus korraks läbi.
IDF esinduse avalduses mainiti, et Kochavi selgitas ohtu,
mida tekitab naasmine esialgse tuumalepingu juurde,
ja toonitas, et kasutada tuleks kõiki meetmeid,
hoidmaks ära Iraani jõudmist tuumavõimekuseni.
Pärast vestlust osalesid armeejuhid
ühisel luure- ja operatiivbriifingul.
Samal ajal vastas Valge Maja pressisekretär J. Psaki
küsimusele Iraani vastse presidendi Ebrahim Raisi kohta,
kes rõhutas, et ei soovi kohtuda president Bideniga
ega kavatse läbi rääkida 2015. tuumalepingu osade üle.
Meil pole hetkel Iraaniga diplomaatilisi suhteid
ega plaane kohtuda juhtide tasemel.
Nii et pole selge, et selles vallas oleks midagi muutunud.
Presidendi ja meie vaadete järgi on otsustajaks ülemjuht.
Nii oli see enne valimisi, nii on see täna ja ilmselt ka edaspidi.
Iraani tuumateema kõnelustetiimid lõpetasid äsja kuuenda voorud.
7. pole veel teatatud.
Kuid tüüpilisel moel naasti pealinnadesse konsultatsioonidele.
Ootame, mis edasi saab.
Seoses Iraani uue presidendi minevikuga inimõiguste osas
ajatolla režiimi teenistuses ühena neljast vastutajast,
kui 1988. a hukati massiliselt tuhandeid Iraani poliitvange,
ja mistõttu ta on isiklikult nii USA kui EL-i sanktsioonide all,
toonitas Psaki, et Raisit peetakse edaspidigi vastutavaks
inimõiguste rikkumiste eest tema valvekorra ajal.
Esmalt ütleksin, et uut presidenti peetakse edaspidigi vastutavaks
inimõigusrikkumiste eest tema vahikorra ajal.
Õhutame jõuliselt Iraani valitsust, kes ka võimul poleks,
vabastama poliitvange, parandama respekti inimõiguste suhtes
ja tagama põhivabadusi kõigile iraanlastele.
Ütleksin veel sanktsioonide osas, et kui hetkel käivad kõnelused,
pärast kuuendat vooru selle üle,
milliseid sanktsioonidega seotud samme
ja mis järjestuses peaks USA tegema,
et mõlemad hakkaksid uuesti JCPOAd täitma,
siis see on kõneluste ja arutelude teema.
Mõistame, nagu oleme eelmistel kõnelusvoorudel näinud,
et kõlab erinevat retoorikat kodumaiste poliitiliste vajaduste nimel.
Mõistame seda.
Kuid meie fookus jääb kõnelustele ja kavatseme jätkata neil osalemist.
Iraani pealinnas Teheranis kasutas valitud president Raisi
oma esimest teleesinemist pärast valimiste võitmist
Lääne-vastaseks retoorikaks
ja edastas ka esimese hoiatuse USA-le.
Ameeriklased rikkusid JCPOAd
ja eurooplased ei täitnud oma lubadusi.
Tahan rõhutada USA-le,
et tuumalepingu alusel peate kaotama sanktsioonid
ja te ei teinud seda. Tulge tagasi ja täitke oma kohuseid.
Eurooplastele ütlen,
et nad ei tohiks lasta Ameerika poliitikal endale survet avaldada
ja peaksid täitma oma kohuseid JCPOA raames.
Minu tõsine soovitus USA-le on,
et nad asuksid kiiresti oma kokkuleppeid täitma.
Nad peavad kaotama kõik sanktsioonid
ja samas näitama, et räägivad tõtt.
Iraanlaste mälestused JCPOA kohta pole head,
sest selles visandatud suured kasud
ei materialiseerunud kunagi.
Selle põhjuseks oli vannet murdnud USA,
ja eurooplased, kes ei täitnud oma lubadusi.
Lisaks toonitas Raisi,
et kuigi 2015. a tuumaleppe elluäratamine on vastuvõetav,
ei kavatse Islamivabariik mingil juhul pidada läbirääkimisi
riigi regionaalse tegevuse ja tuumaprogrammi teemal.
Regionaalsed küsimused ja raketiteemad ei kuulu läbirääkimisele.
Aitäh vaatamast!
TV7 Iisraeli toimetuse algatuse osana
kutsun teid palvetama täna koos meie tiimiga Jeruusalemmas
Mauritaania rahu ja pääste eest,
ning tagakiusatud vendade-õdede eest maailmas.
Paluge jätkuvalt ka rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri